Groot kans vir nuwe raffinadery | Netwerk24
Singapoer, Parys en Hongkong is die duurste stede ter wêreld, volgens die Economist Intelligence Unit se Worldwide Cost of Living-opname.
KYK: Harry, Meghan bring hulde aan moskee-slagoffers
Prins Harry en Meghan, hertogin van Sussex, het Dinsdagmiddag met wit blomme in die hand by die Nieu-Seelandse hoëkommissariaat in Londen opgedaag om hulde te bring aan die slagoffers van die terreuraanval in Christchurch.
Groot kans vir nuwe raffinadery
Deur Francois Williams 06 September 2018 14:51
Die waarskynlikheid dat Suid-Afrika 'n nuwe olieraffinadery gaan bou, is baie hoog, het Jeff Radebe, minister van energie, Donderdag gesê.
Jeff Radebe, minister in die presidensie. Foto: Theana Breugem
Hy sê hy was onlangs saam met pres. Cyril Ramaphosa in die Verenigde Arabiese Emirate om met kenners oor die bou van die nuwe raffinadery te praat.
Nuus oor die herstrukturering van die Sentrale Energiefonds sal ook op die regte tyd bekend gemaak word, het Radebe gesê.
Hy het by 'n vraag-en-antwoordsessie met joernaliste by die Africa Oil & Power-konferensie in Kaapstad gesê die konsultantefirma Boston Consulting Group help die departement van energie met advies en voorstelle oor hoe die Sentrale Energiefonds herskik kan word.
Radebe het ook Donderdag samesprekings gevoer met Mohammed Barkindo, sekretaris-generaal van die Organisasie van Petroleumuitvoerlande (Opul).
Suid-Afrika gebruik 100 000 ton ruolie elke dag, of sowat 700 000 vate olie per dag, het Radebe gesê, en 90% daarvan kom van lande wat lid is van Opul.
Waaroor gepraat is met die Opul-baas, was hoe in die toekoms saamgewerk kan word, en veral ook oor vaardigheidsontwikkeling, het Radebe gesê.
Hy wou nie uitbrei oor die regsproses wat betref die ondersoek na die verkoop van Suid-Afrika se strategiese olievoorraad onder toesig van 'n vorige energieminister, Tina Joemat-Pettersson, in 2016 nie. Hy het net gesê die proses is aan die gang.
Radebe sê die ingryping by die petrolprys vandeesweek om 'n verhoging vir September te beperk, impliseer 'n koste van sowat R400 miljoen, maar dit sal die staatskas niks kos nie. Dit word deur olie-invoerders geabsorbeer.
Meer oor: Jeff Radebe | Cyril Ramaphosa | Brandstof | Minister Van Energie | Olie | Petrolprys | Olieprys | Sentrale Energiefonds